Kukorų geležinkelio stotis

Kukorų geležinkelio stotis – geležinkelio stotis vakarų Lietuvoje, Kukorų kaime, į vakarus nuo Saugų bažnytkaimio. Stoja keleiviniai traukiniai Klaipėda–Šilutė.

 Istorija 

Stotis pastatyta apie 1875 m. nutiesus geležinkelį Klaipėda–Tilžė. Keleivių rūmai pastatyti pagal tipinį projektą (panašūs pastatyti Priekulėje ir Pagėgiuose). Šalia stoties pastatytas namas aptarnaujančiam personalui apgyvendinti. Čia savo butus turėjo stoties viršininkas, telegrafo darbuotojai ir jų šeimos. Stotis veikė iki 1986 m. Atkūrus nepriklausomybę pastate buvo apgyvendinti žmonės.Eugenijus Šuldiakovas. Kukorai. Zemaitijospaveldas.eu (tikrinta 2023-07-27).

2019 m. birželio 14 d. minint Gedulo ir vilties dieną Kukorų stotyje sukurta meninė instaliacija „Pravirko aušra…“, pasakojanti apie sovietmečio tremtį.Kukorų geležinkelio stotyje „Pravirko aušra…“ Silutesnaujienos.lt (tikrinta 2023-09-04). 2022 m. LR vyriausybės sprendimu stoties pastatas perduotas Turto bankui.Vyriausybė pritarė Kukorų geležinkelio stoties pastato uždarymui. 2022-06-08, Lrt.lt (tikrinta 2023-07-27).

 Šaltiniai 

Kategorija:Šilutės rajono savivaldybės geležinkelio stotys